Franchot Tone

Franchot Tone (født Stanislaus Pascal Franchot Tone 27. februar 1905, død 18. september 1968) var en amerikansk teater-, film- og TV-skuespiller. Han var den store stjernen i filmen Mytteriet på Bounty fra 1935 og av mange andre filmer gjennom 1960-tallet. På begynnelsen av 1960-tallet dukket Tone også opp i flere TV-serier, som f.eks. Bonanza, Wagon Train, The Twilight Zone og The Alfred Hitchcock Hour.

 Tidlige liv 
Franchot ble født som Stanislaus Pascal Franchot Tone i Niagara Falls i New York, som den yngste sønnen til Dr. Frank Jerome Tone, den velstående presidenten i Karborundum Company, og hans sosialt fremtredende kone, Gertrude van Vrancken Franchot. Tone var også en fjern slektning av Wolfe Tone: hans tipp-tipp-tipp-tipp-oldefar John var en fetter av Peter Tone, hvis eldste sønn var Theobald Wolfe Tone. Tone var av både fransk, kanadisk, irsk, britisk og baskisk opphav.

Tone gikk på The Hill School i Pottstown og senere ble han utdannet ved Cornell University, der han satt som president i skolens teaterklubb, og han ble valgt til Sphinx Head Society. Han ble også med i brorskapet Alpha Delta Phi. Han ga opp familiebedriften for å forfølge en skuespillerkarriere innen teateret. Etter endt utdannelse flyttet han til Greenwich Village i New York og fikk sin første store rolle på Broadway-teateret i 1929 på regissør Katharine Cornells produksjon av The Age of Innocence.

 Karriere 
Tone var senere en av grunnleggerne av den berømte Group Theatre, sammen sammen med Harold Clurman, Cheryl Crawford, Lee Strasberg, Stella Adler og Clifford Odets som også var kjente innenfor teaterbransjen. Disse var intense og produktive år for ham. Han hadde flere teaterproduksjoner i 1931 og 1932.

Men i 1932, derimot, var Tone den første innenfor ledelsen av denne teatergruppen som valgte å vende ryggen til teateret og reise til Hollywood, da MGM tilbød ham en filmkontrakt. I hans memoarer fra Group Theatre forteller Harold Clurman at Tone langt på vei var den mest konfronterende og egosentriske fra ledergruppen.

Tone returnerte til teateret fra tid til annen, også etter 1940-tallet, selv om det meste av hans tid ble brukt på filminnspillinger i Hollywood. Tone gjorde sin spillefilmdebut i 1932 med filmen The Wiser Sex. Han oppnådde mer berømmelse året etter, da han var med i hele syv filmer.

I 1935 spilte Tone i den kjente filmen Mytteriet på Bounty. For denne filmen ble han nominert til Oscar for beste mannlige hovedrolle. Samme år spilte han også i Englands sønner og Tilbake til livet, der han spilte mot Bette Davis. Han hadde også enkelte produksjoner ved Broadway på denne tiden.

Tones siste opptredener på film var hans gjesteopptredener i Første seier (der han portretterte Admiral Husband E. Kimmel) fra 1965 og Nobody Drives Forever (1968). I 1935 giftet Tone seg med skuespillerinnen Joan Crawford. De skilte seg etter fire års ekteskap.  Tone og Crawford lagde syv filmer sammen på 1930-tallet: Vi lever idag (1933), Den dansende venus (1933), Sadie McKee (1934), Ferdig med kvinner (1935), Sladderen går (1936), Kjærlighet på farten (1936) and En brud i rødt (1937).

 Personlige liv 
I 1951 hadde Tone et forhold med medskuespilleren Barbara Payton, som lagde overskrifter i avisene da hun fikk en rekke ansiktsskader og falt i koma i 18 timer etter å ha fått hjernerystelse under en nevekamp med skuespiller Tom Neal. Plastisk kirurgi klarte nesten å restaurere den brukne nesen og kinnbenet hennes. Tone giftet seg med Payton, men han skilte seg fra henne i 1952 etter å ha sett avslørende fotografier som beviste at hun fortsatt hadde et romantisk forhold med Tom Neal.

Senere har Tone giftet seg og skilt seg igjen to ganger. Først med modell og skuespiller Jean Wallace (1941–1948), som han fikk to sønner sammen med. Det andre ekteskapet var med skuespilleren Dolores Dorn (1956–1959).

 Dødsfall 
Tone døde av lungekreft i New York City i 1968, i en alder av 63 år. Hans levninger ble kremert og hans aske ble spredt. For sine mange bidrag til filmindustrien, har Franchot Tone blitt tildelt en stjerne på Hollywood Walk of Fame ved 6558 Hollywood Blvd.

 Filmografi i utvalg 
 Film År Film Rolle Kommentar 1932 The Wiser Sex Phil Long1933 Vi lever idag Ronnie   Gabriel Over the White House Hartley «Beek» Beekman Bombshell Den dansende venus Tod Newton Stage Mother Warren Foster1934 Moulin Rouge Douglas Hall  Sadie McKee Michael Alderson  The World Moves On  Richard Girard  Den blonde vulkan T.R. Paige jr.  Gentlemen Are Born Bob Bailey 1935 Englands sønner Lieutenant Forsythe  Dagens skandale Robert «Bob» Harrison jr.  Ferdig med kvinner Jim «Jimsy Boysie» Salston  Mytteriet på Bounty Byam  Nominert: Oscar for beste mannlige hovedrolle Tilbake til livet Don Bellows 1936 The Unguarded Hour Sir Alan Dearden  Suzy Terry  Sladderen går John Eaton  Kjærlighet på farten Barnabus Pells 1937 Quality Street Dr. Valentine Brown  De lærte ham å drepe Jimmy DavisEn brud i rødtGiulio1938 Den moderne Eva Jimmy Kilmartin Tre kamerater Otto Koster  Three Loves Has Nancy Robert «Bob» Hanson  1939 Fast and Furious Joel Sloane1943 Veien til Cairo Cpl. John J. Bramble/Paul Davos  Pilot No. 5 George Braynor Collins 1944Kvinnen som forsvant Jack Marlow  Dark Waters Dr. George Grover1946Hennes avgudPaul Taylor1947Gift eller ikke?Johnny Gray1948 I Love Trouble Stuart Bailey Every Girl Should Be Married Roger Sanford 1949 Jigsaw Howard Malloy  Without Honor Dennis Williams  1950 Mannen på Eiffeltårnet  Johann Radek  Medprodusent 1951 Her kommer brudgommen Wilbur Stanley  1957 Uncle Vanya Dr. Astroff  Medprodusent, medregissør 1962 Storm over Washington The President1964En nydelig suppeJohn Montasy jr. 1965 Første seier Admiral Kimmel 1968 Nobody Runs Forever Ambassador Townsend  Fjernsyn År Tittel Rolle Kommentar 1955 Four Star Playhouse Ben Chaney 1 episode 1956 General Electric Theater Charles Proteus Steinmetz 1 episode 1957 The Kaiser Aluminum Hour Arthur Baldwin 1 episode 1958 Westinghouse Desilu Playhouse Candy Lombe 1 episode 1959 The Alfred Hitchcock Hour Oliver Mathews  1 episode 1960 Bonanza Denver McKee 1 episode 1961 The Twilight Zone Col. Archie Taylor 1 episode 1964 See How They Run Baron Frood  Fjernsynsfilm 1965 The Virginian Murdock 1 episode 1967 Run for Your Life Judge Taliaferro Wilson  1 episode

 Scenekarriere 
 Dato Oppsetning Rolle 19. oktober – november 1927 The Belt Bunner 29. november – november 1928 Centuries Yankel 12. january – februar 1928 The International David Fitch 27. november 1928 – mai 1929 The Age of Innocence Newland Archer jr. 24. mai – mai 1929 Onkel Vanja Mikhail lvovich Astrov 11. november – desember 1929 Cross Roads Duke 17. desember 1929 – februar 1930 Red Rust Fedor 14. april – juni 1930 Hotel Universe Tom Ames 20. oktober 1930 – mars 1931 Pagan Lady Ernest Todd 26. januar – 21. mars 1931 Green Grow the Lilacs Curly McClain 28. september – desember 1931 The House of Connelly Will Connelly 10. desember 1931 – desember 1931 1931 9. mars 1932 – mars 1932 Night Over Taos  Federico 24. mai – juni 1932 A Thousand Summers Neil Barton 26. september 1932 – januar 1933 Success Story Raymond Merritt 5. januar – mai 1939 The Gentle People Harold Goff 6. mars – 18. mai 1940 The Fifth Column Philip Rawlings 7. februar – 19. mai 1945 Hope for the Best Michael Jordan 17. desember 1953 – 13. november 1954 Oh, Men! Oh, Women! Alan Coles 19. – 30. januar 1955 Drømmen om livet Joe 2. mai – 29. juni 1957 Måne for livets stebarn James Tyrone jr. 22.–27. mai 1961 Mandingo Warren Maxwell 11. mars – 29. juni 1963 Selsomt mellomspill Professor Henry Leeds 24. september 1963 Bicycle Ride to Nevada Winston Sawyer

 Referanser 

 Eksterne lenker 



Kategori:Skuespillere fra USA
Kategori:Oscar-nominerte skuespillere
Kategori:Hollywood Walk of Fame
Kategori:Personer fra Niagara Falls i New York
Kategori:Fødsler i 1905
Kategori:Dødsfall i 1968
Kategori:Alumni fra Cornell University